**Biruinţa-n Legământ**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biruinţa-n Legământ

Când cerul sfânt ai părăsit

Şi ai venit pe-acest pământ,

Isuse, Doamne,-ai împlinit

De veacuri ce era întocmit.

Un plan făcut cu legământ!

Te-ai umilit, şi-n întrupare

Ca şi-om la fire-ai devenit,

Să poţi plăti răscumpărare

Prin Jertfa, cea salvatoare

Pentru o lume, ce-ai zidit.

Şi pentru întreaga omenire

Ce-a căpătat cerescul har,

N-a fost mai bună plănuire

În opera-Ţi, pentru zidire

De cât jertfirea, la Calvar.

O poartă astfel, ai deschis,

Cu preţul vieţii, de salvare,

Ca din nou omu-n paradis

Să-şi vadă marele său vis,

Să guste-a harului favoare.

L-ai readus, iarăşi la viaţă

Din greul blestem şi păcat,

Ca să poată, să stea-n faţă

Nu ascuns de nori şi ceaţă

Pe veci pierdut ca vinovat.

Să ştie că-n iubirea sfântă

Tu-ai suportat a lui dureri,

N-ai alungat inima-nfrântă

Şi nu ai rupt trestia frântă

Stând apăsată sub poveri.

Căci numai marea biruinţă

În Ghetsimani şi la Calvar,

A pus pecetea-n suferinţă

Prin cea mai mare umilinţă

Peste al morţii, crud hotar.

Şi-astfel, Stăpân pe înviere

Ai demonstrat, în Univers,

Prin slava sfântă şi putere

Cum că păcatul jertfe cere,

Pentru c-astfel să fie şters!

Flavius Laurian Duverna